b'\n_START_ARTICLE_\nNeelidae\n_START_SECTION_\nUtseende\n_START_PARAGRAPH_\nNeelidae er bittesm\xc3\xa5 (gjerne 0,25 \xe2\x80\x93 0,4 mm), bleke spretthaler med en p\xc3\xa5fallende krumrygget profil \xe2\x80\x93 kroppen er omtrent halvsirkelformet. De har flere pigmenterte flekker p\xc3\xa5 thorax og et par m\xc3\xb8rke vorter oppe p\xc3\xa5 bakkroppen. Hodet er stort og bredt uten tydelige \xc3\xb8yeflekker. Antennene er ganske korte, rundt halvparten s\xc3\xa5 lange som hodet, og best\xc3\xa5r av fire ledd. Springgaffelen (furca) er noks\xc3\xa5 kort og best\xc3\xa5r av tre ledd.\n_START_SECTION_\nLevevis\n_START_PARAGRAPH_\nDisse bittesm\xc3\xa5 dyrene er funnet i mose, og \xc3\xa9n art ble beskrevet fra grusen (oppblandet med beinrester) p\xc3\xa5 gulvet av grav-katakomber i Wien. De kan v\xc3\xa6re ganske tallrike i fuktig jord, men sv\xc3\xa6rt lite er kjent om biologien deres.\n_START_SECTION_\nUtbredelse\n_START_PARAGRAPH_\nFamilien er kosmopolittisk.'